CELEX: 32020R1279
Language: ro
Date: 2020-09-09 00:00:00
Title: Regulamentul de punere în aplicare (UE) 2020/1279 al Comisiei din 9 septembrie 2020 privind clasificarea anumitor mărfuri în Nomenclatura combinată

15.9.2020   
               
               
                  RO
               
               
                  Jurnalul Oficial al Uniunii Europene
               
               
                  L 301/1
               
            
         REGULAMENTUL DE PUNERE ÎN APLICARE (UE) 2020/1279 AL COMISIEI
         din 9 septembrie 2020
         privind clasificarea anumitor mărfuri în Nomenclatura combinată
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 952/2013 al Parlamentului European și al Consiliului din 9 octombrie 2013 de stabilire a Codului vamal al Uniunii (1), în special articolul 57 alineatul (4) și articolul 58 alineatul (2),
         întrucât:
         
                     (1)
                  
                  
                     Pentru a se asigura aplicarea uniformă a Nomenclaturii combinate anexate la Regulamentul (CEE) nr. 2658/87 al Consiliului (2), este necesar să se adopte măsuri privind clasificarea mărfurilor menționate în anexa la prezentul regulament.
                  
               
                     (2)
                  
                  
                     Regulamentul (CEE) nr. 2658/87 stabilește regulile generale pentru interpretarea Nomenclaturii combinate. Aceste reguli se aplică, de asemenea, oricăror alte nomenclaturi bazate integral sau parțial pe aceasta sau care îi adaugă acesteia subdiviziuni suplimentare și care sunt stabilite prin dispoziții UE specifice, în vederea aplicării de măsuri tarifare sau de altă natură privind comerțul cu mărfuri.
                  
               
                     (3)
                  
                  
                     În temeiul acestor reguli generale, mărfurile descrise în coloana 1 a tabelului din anexă trebuie clasificate la codurile NC indicate în coloana 2, pe baza motivelor care figurează în coloana 3 a aceluiași tabel.
                  
               
                     (4)
                  
                  
                     Este necesar să se prevadă posibilitatea invocării în continuare de către titular, pentru o anumită perioadă de timp, în conformitate cu articolul 34 alineatul (9) din Regulamentul (UE) nr. 952/2013, a informațiilor tarifare obligatorii care sunt emise în legătură cu mărfurile vizate de prezentul regulament, dar care nu sunt conforme cu acesta. Perioada respectivă trebuie să fie de trei luni.
                  
               
                     (5)
                  
                  
                     Măsurile prevăzute de prezentul regulament sunt conforme cu avizul Comitetului Codului vamal,
                  
               ADOPTĂ PREZENTUL REGULAMENT:
         
            Articolul 1
            Mărfurile descrise în coloana 1 a tabelului din anexă se clasifică în Nomenclatura combinată la codurile NC indicate în coloana 2 a aceluiași tabel.
         
         
            Articolul 2
            Informațiile tarifare obligatorii care nu sunt conforme cu prezentul regulament pot fi în continuare invocate, în conformitate cu articolul 34 alineatul (9) din Regulamentul (UE) nr. 952/2013, timp de trei luni de la data intrării în vigoare a prezentului regulament.
         
         
            Articolul 3
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
         
         
            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 9 septembrie 2020.
            
               
                  Pentru Comisie,
               
               
                  Pentru Președinte,
               
               Gerassimos THOMAS
               
                  Director general
               
               
                  Direcția Generală Impozitare și UniuneVamală
               
            
         
         
            (1)  JO L 269, 10.10.2013, p. 1.
         
            (2)  Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (JO L 256, 7.9.1987, p. 1).
      
      
         
            ANEXĂ
            
                        Descrierea mărfurilor
                     
                     
                        Clasificare (cod NC)
                     
                     
                        Motive
                     
                  
                        (1)
                     
                     
                        (2)
                     
                     
                        (3)
                     
                  
                        Un articol sub formă de medalie, fabricat din metale comune, neplacat cu metale prețioase, având diverse forme (circulară, dreptunghiulară, neregulată etc.) și mărimi (de obicei cu un diametru cuprins între 35 mm și 70 mm). Articolul poate fi decorat cu diferite motive (ștanțări) și este colorat în auriu, argintiu sau arămiu. El poate avea un inel în partea superioară, pentru a fi agățat pe o panglică și purtat în jurul gâtului.
                        Articolul este prezentat pentru a fi folosit ca medalie, cu sau fără panglică, pentru decorarea unei persoane în urma reușitei la o competiție.
                        A se vedea imaginile  (*1)
                        
                     
                     
                        7117 19 00
                     
                     
                        Clasificarea se stabilește pe baza regulilor generale 1 și 6 de interpretare a Nomenclaturii combinate, a notei 11 de la capitolul 71, precum și pe baza textelor codurilor NC 7117, 7117 19  și 7117 19 00 .
                        Articolul este conceput pentru a fi purtat pe corp sau pe îmbrăcăminte. El este considerat un obiect mic de podoabă [a se vedea și Notele explicative ale Sistemului armonizat (NESA) aferente poziției 7117, primul paragraf].
                        Clasificarea la poziția 8306 ca „ornamente din metale comune” este exclusă, întrucât articolul nu este conceput în principal pentru decorarea caselor, a birourilor etc. (a se vedea și NESA aferente poziției 8306 partea B primul paragraf). Poziția respectivă include numai medalioanele, altele decât cele utilizate ca podoabe (a se vedea și NESA aferente poziției 8306 partea B al treilea paragraf punctul 1).
                        În consecință, articolul trebuie clasificat la codul NC 7117 19 00  ca „alte imitații de bijuterii din metale comune”.
                     
                  
               
            
               (*1)  Imaginile au caracter pur informativ.